**LĒMUMS**

Liepājā

|  |  |
| --- | --- |
| 2021.gada 14.oktobrī | Nr.391/12  (prot. Nr.12, 20.§) |

Par grozījumu 2012.gada 5.jūlija

lēmumā Nr.212 "Par zemesgabala

Kazdangas ielā 33 iznomāšanu"

Liepājas pilsētas pašvaldība ir iznomājusi zemesgabalu Kazdangas ielā 33 mazstāvu dzīvojamās mājas būvniecībai. Ņemot vērā, ka valstī tika izsludināta ārkārtas situācija, kā rezultātā privātpersonām kavējās būvniecības materiālu piegāde, nomnieks līdz līgumā noteiktajam termiņam nepaspēs ēku nodot ekspluatācijā. Ievērojot, ka būvniecības darbi turpinās un nomnieks gatavs būvniecības darbus pabeigt, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu un 22.panta otro daļu, izskatot [..] 2021.gada 15.septembra iesniegumu, Liepājas pilsētas domes 2012.gada 5.jūlija lēmumu Nr.212 "Par zemesgabala Kazdangas ielā 33 iznomāšanu", zemes nomas līgumu, kas 2012.gada 25.jūlijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 27.septembra priekšlikumu (sēdes protokols Nr.12) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Izdarīt Liepājas pilsētas domes 2012.gada 5.jūlija lēmumā Nr.212 "Par zemesgabala Kazdangas ielā 33 iznomāšanu" grozījumu un izteikt 2.8.apakšpunktu šādā redakcijā:

"2.8. nomnieks apņemas nodot ekspluatācijā uz zemesgabala uzceltās ēkas (būves) līdz 2022.gada 1.septembrim;".

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot grozījumu 2012.gada 25.jūlijā noslēgtajā zemes nomas līgumā par zemesgabala Kazdangas ielā 33, Liepājā (kadastra Nr.1700 014 0234), iznomāšanu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu.

4. Gadījumā, ja [..] vainas dēļ grozījums 2012.gada 25.jūlijā noslēgtajā zemes nomas līgumā par zemesgabala Kazdangas ielā 33 nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |